ಪತ್ನಿ ಮಗಳನ್ನ ಕೊಂದು ಕೆಲ್ಸಕ್ಕೆ ಹೋದ – ಲವ್ವರ್ ಬಂದು ಬೆಂಕಿ ಹಚ್ಚಿ ಹೋದ್ಳು

ಮುಂಬೈ: ವ್ಯಕ್ತಿಯೊಬ್ಬ ತನ್ನ ಲವ್ವರ್ ಜೊತೆ ಸೇರಿಕೊಂಡು 30 ವರ್ಷದ ಪತ್ನಿ ಮತ್ತು ಮೂರು ವರ್ಷದ ಮಗಳನ್ನು ಕೊಲೆ ಮಾಡಿರುವ ಘಟನೆ ನಗರದಲ್ಲಿ ನಡೆದಿದೆ.

ತಹ್ಸಿನ್ ಮತ್ತು ಆಲಿಯಾ ಮೃತ ದುರ್ದೈವಿಗಳು. ಆರೋಪಿಗಳನ್ನು 38 ವರ್ಷದ ಇಲ್ಯಾಸ್ ಸಯ್ಯದ್ ಮತ್ತು 22 ವರ್ಷದ ಆಫ್ರೀನ್ ಸಯ್ಯದ್ ಎಂದು ಗುರುತಿಸಲಾಗಿದ್ದು, ಪೊಲೀಸರು ಇಬ್ಬರನ್ನು ಬಂಧಿಸಿದ್ದಾರೆ.

ಏನಿದು ಪ್ರಕರಣ?
ಆರೋಪಿ ಇಲ್ಯಾಸ್ ಮತ್ತು ಮೃತ ತೆಹ್ಸಿನ್ ಆರು ವರ್ಷಗಳ ಹಿಂದೆ ಮದುವೆಯಾಗಿದ್ದು, ಇಬ್ಬರು ಹೆಣ್ಣು ಮಕ್ಕಳಿದ್ದರು. ಆದರೆ ಆರೋಪಿ ತಲ್ಯಾಸ್ ಗೆ ತನ್ನ ಸಂಬಂಧಿಯಾದ ಆಫ್ರೀನ್ ಸಯ್ಯದ್ ಜೊತೆ ಅನೈತಿಕ ಸಂಬಂಧ ಇತ್ತು. ಆಕೆಯನ್ನೇ ಮದುವೆ ಮಾಡಿಕೊಳ್ಳಬೇಕು ಎಂದುಕೊಂಡಿದ್ದು, ಪತ್ನಿಗೆ ವಿಚ್ಛೇದನ ಕೊಡುವಂತೆ ಒತ್ತಾಯಿಸುತ್ತಿದ್ದನು. ಇತ್ತ ಪತಿಯ ಮತ್ತು ಆಫ್ರೀನ್ ಸಂಬಂಧ ಬಗ್ಗೆ ಮೃತ ತಹ್ಸಿನ್‍ಗೆ ತಿಳಿದಿತ್ತು. ಹೀಗಾಗಿ ದಂಪತಿ ನಡುವೆ ಪ್ರತಿದಿನ ಜಗಳವಾಗುತ್ತಿತ್ತು ಎಂದು ಹೆಚ್ಚುವರಿ ಪೊಲೀಸ್ ಆಯುಕ್ತ ರವೀಂದ್ರ ಶಿಶ್ವೆ ಹೇಳಿದ್ದಾರೆ.

ಕೊನೆಗೆ ಲವ್ವರ್ ಜೊತೆ ಸೇರಿಕೊಂಡು ಪತ್ನಿಯನ್ನು ಕೊಲೆ ಮಾಡಲು ಇಲ್ಯಾಸ್ ನಿರ್ಧರಿಸಿದ್ದನು. ಅದರಂತೆಯೇ ಗುರುವಾರ ಬೆಳಗ್ಗೆ ತಹ್ಸಿನ್ ತನ್ನ ಹಿರಿಯ ಮಗಳನ್ನು ಶಾಲೆಗೆ ಬಿಟ್ಟು ಅಪಾರ್ಟ್ ಮೆಂಟಿಗೆ ಹಿಂದಿರುಗಿದ್ದರು. ಈ ವೇಳೆ ಪತಿ ಆಕೆಯ ಕುತ್ತಿಗೆಯನ್ನು ಹಿಸುಕಿ ಕೊಲೆ ಮಾಡಿದ್ದಾನೆ. ಇದೇ ವೇಳೆ ಮಗಳು ಆಲಿಯಾ ಕಿರುಚಾಡಿದ್ದಾಳೆ. ಹೀಗಾಗಿ ಆಕೆಯ ಕುತ್ತಿಗೆಯನ್ನು ಹಿಸುಕಿ ಕೊಂದಿದ್ದಾನೆ. ಕೊನೆಗೆ ತನಗೆ ಏನು ಗೊತ್ತಿಲ್ಲದ್ದಂತೆ ಕೆಲಸಕ್ಕೆ ಹೋಗಿದ್ದಾನೆ.

ಇತ್ತ ಆರೋಪಿ ಇಲ್ಯಾಸ್ ಕೆಲಸ ಹೋದ ತಕ್ಷಣ ತನ್ನ ಗುರುತನ್ನು ಪತ್ತೆ ಮಾಡಬಾರದು ಎಂದು ಆಫ್ರೀನ್ ಬುರ್ಕಾ ಧರಿಸಿ ಫ್ಲಾಟ್ ಗೆ ಬಂದಿದ್ದಾಳೆ. ಬಳಿಕ ಇಬ್ಬರ ಮೇಲೆ ಅಡುಗೆ ಎಣ್ಣೆಯನ್ನು ಸುರಿದು ಬೆಂಕಿ ಹಚ್ಚಿ ಹೊರಟ್ಟಿದ್ದಾಳೆ. ಈ ವೇಳೆ ತನ್ನ ಮೇಲೆ ಅನುಮಾನ ಬಾರದಂತೆ ಮೃತ ತೆಹ್ಸಿನ್ ಮೊಬೈಲ್ ಫೋನ್ ಬಳಸಿ ಇಲ್ಯಾಸ್‍ಗೆ ಆತ್ಮಹತ್ಯೆ ಮಾಡಿಕೊಳ್ಳುತ್ತಿರುವಾಗೆ ಮೆಸೇಜ್ ಕಳುಹಿಸಿದ್ದಾಳೆ. ಬಳಿಕ ಗಾರ್ಡನ್ ಬಳಿ ತನ್ನ ಬುರ್ಕಾವನ್ನು ಎಸೆದು ಹೋಗಿದ್ದಾಳೆ ಎಂದು ಪೊಲೀಸರು ತಿಳಿಸಿದ್ದಾರೆ.

ಪೊಲೀಸ್ ತನಿಖೆ:
ಅಪಾರ್ಟ್ ಮೆಂಟಿನಲ್ಲಿ ಹೊಗೆ ಕಾಣಿಸಿಕೊಂಡಿದ್ದರಿಂದ ನೆರೆಹೊರೆಯವರು ಪೊಲೀಸರಿಗೆ ಕರೆ ಮಾಡಿ ಮಾಹಿತಿ ತಿಳಿಸಿದ್ದಾರೆ. ಮಾಹಿತಿ ತಿಳಿದು ಪೊಲೀಸರು ನಿವಾಸಕ್ಕೆ ಬಂದಿದ್ದು, ಎರಡು ದೇಹಗಳು ಸುಟ್ಟು ಹೋಗಿದ್ದು ಕಂಡು ಬಂದಿದೆ. ಬಳಿಕ ಆರೋಪಿ ಇಲ್ಯಾಸ್ ಬಂದು ದೇಹವನ್ನು ತನ್ನ ಪತ್ನಿ ಮತ್ತು ಮಗಳು ಎಂದು ಗುರುತಿಸಿದ್ದಾನೆ. ಶಾಹು ಪೊಲೀಸರು ಈ ಕುರಿತು ಅಪರಿಚಿತ ವ್ಯಕ್ತಿಗಳು ಕೊಲೆ ಮಾಡಿದ್ದಾರೆ ಎಂದು ಕೇಸ್ ದಾಖಲಿಸಿಕೊಂಡಿದ್ದು, ತನಿಖೆ ಶುರುಮಾಡಿದ್ದಾರು.

ಆಗ ಆರೋಪಿ ನಾನು ಕೆಲಸಕ್ಕೆ ಹೋಗಿದ್ದೆ. ನನಗೆ ಏನು ಗೊತ್ತಿಲ್ಲ ಎಂದು ಹೇಳಿದ್ದಾನೆ. ಪೊಲೀಸರು ಕಟ್ಟಡ ಮತ್ತು ಸುತ್ತಮುತ್ತಲಿನ ಪ್ರದೇಶದ ಸಿಸಿಟಿವಿಯನ್ನು ಪರಿಶೀಲಿಸಿದಾಗ ಸುಮಾರು 10:35 ಗಂಟೆಗೆ ಟ್ಯಾಕ್ಸಿಯಲ್ಲಿ ಬುರ್ಕಾ ಧರಿಸಿ ಬಂದು ತಹ್ಸಿನ್ ಮನೆಗೆ ಹೋಗಿರುವುದು. ಮತ್ತೆ ಬುರ್ಕಾ ತೆಗೆದು ಅಪಾರ್ಟ್ ಮೆಂಟ್ ನಿಂದ 11:10 ಗಂಟೆಗೆ ಹೊರಟಿರುವುದು ಸಿಸಿಟಿವಿಯಲ್ಲಿ ಸೆರೆಯಾಗಿತ್ತು. ಇತ್ತ ಆರೋಪಿ ಇಲ್ಯಾಸ್ ಕೆಲಸಕ್ಕೆ ಹೋಗಿದ್ದ ಜಾಗದಲ್ಲೂ ವಿಚಾರಿಸಿದಾಗ ಆರೋಪಿ ಮನೆಗೆ ಬೇಗ ಹೋಗಿರುವುದು ತಿಳಿದು ಬಂದಿದೆ. ನಂತರ ಪೊಲೀಸರು ಇಬ್ಬರನ್ನು ಬಂಧಿಸಿ ವಿಚಾರಣೆ ನಡೆಸಿದಾಗ ತಾವೇ ಕೊಲೆ ಮಾಡಿರುವುದಾಗಿ ಒಪ್ಪಿಕೊಂಡಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv